钦定古今图书集成/历象汇编/岁功典/第072卷 > 中秋日拜起居表晨渡天津桥即事十六韵献
## 钦定古今图书集成/历象汇编/岁功典/第072卷 > 中秋日拜起居表晨渡天津桥即事十六韵献

《居守相国崔公，兼呈工部刘公　　杜牧》

碧树康庄内，清川巩洛间。坛分中岳顶，城绕大河湾。
广殿含凉静，深宫积翠闲。〈内有含凉殿积翠楼〉“楼齐云漠漠，桥
束水潺潺。过雨柽枝润，迎霜柿叶殷。紫鳞冲晚浪，白
鸟背秋山。月拜西归表，晨趋北向班。鸳鸿随半仗，貔
虎护重关。玉帐才容足，金樽暂解颜。迹留伤堕屦，恩
在乐衔环。南省兰先握，东堂桂早攀。龙门君夭矫，莺
谷我绵蛮。分薄嵇心懒，哀多庾鬓斑。人惭公干卧，频
送子牟还。自睹宸居壮，谁忧国步艰。”只应时与醉，因
病纵疏顽。